Siw Gunnel Margareta Malmkvist (s. 31. joulukuuta 1936 Landskrona) on ruotsalainen laulaja ja näyttelijä. Hänen läpimurtonsa tapahtui Ruotsissa vuonna 1959, jolloin hän voitti sikäläisen laulukilpailun. Malmkvist on levyttänyt myös suomeksi ja ollut suosittu myös Suomessa. Eurovision laulukilpailuissa hän edusti Ruotsia vuonna 1960. Toisen kerran hän osallistui edustaen Länsi-Saksaa Eurovision laulukilpailussa v. 1969 kappaleella "Prima Ballerina" ja sijoittui yhdeksänneksi. Malmkvist on ollut naimisissa Lasse Mårtensonin kanssa.